section_heading: Kritika
paragraph_text: Od početaka spiritističke prakse pa do danas nije pronađen nijedan dokaz o postojanju zagrobnog života i nije znanstveno verificirana mogućnost prizivanja duhova. Štoviše, mnogi od popularnih spiritističkih medija 19. i početka 20. stoljeća prokazani su kao šarlatani i varalice te je u mnogim slučajevima dokazana prijevara. Povoljnije svjetlo na fenomen spiritizma baca fenomen astralnih putovanja, koji naslućuje mogućnost voljnog ili nesvjesnog odvajanja duha od tijela, kao i druga vrsta izvantjelesnog iskustva poznatog pod nazivom blisko iskustvo sa smrću. Međutim, iako su ti fenomeni znanstveno proučavani i opisani, nisu još u potpunosti objašnjeni ni potvrđeni kao autentični.